Терминологием итеорие ыкIи ипрактикэ Iофыгъохэм язэшIохын чIыпIэшхо щаубыты апэрэ адыгэ бзэшIэныгъэлэжьэу Iэшъхьэмэфэ Даутэ ибзэ, изэдзэкIын ыкIи иобщественнэ IофшIагъэхэм. Литературабзэм ишапхъэхэм ягъэпсынкIэ Iофышхоу ышIэрэм дакIоу терминологиер зыпкъ игъэуцогъэными лъэшэу ынаIэ тыригъэтыщтыгъэ. Зыми къыгурымыIорэ искусственнэ терминхэр тыбзэ хэзгъэхьанэу пылъыгъэхэми, лъэпкъыбзэм ибаиныгъэхэр къыдамылъытэу урыс ыкIи интернациональнэ терминхэу имыщыкIагъэхэр штэгъэнхэм къыкIэдэухэрэми зэфэдэу Iэшъхьэмафэр къызэкIэмыкIоу апэуцужьыщтыгъэ. Джы къызнэсыгъэми шIэныгъэлэжьым адыгэ научнэ терминологием ихэбзэ-гъэпсыкIэхэу къыгъэнэфагъэхэр тэрэзэу къэнэжьых. Ащ зэрилъытэщтыгъэмкIэ, лъэпкъыбзэм игущыIэ баиныгъэ тетэу терминхэр гъэпсыгъэнхэ фае. Ау ащ дакIоу Iэшъхьэмафэм тэрэзэу хигъэунэфыкIыщтыгъэр адыгэ гущыIакIэ къэпIон умылъэкIыщт урыс ыкIи интернациональнэ терминхэр зэмыдзэкIыхэу къызэрэбгъэнэжьын фаер ары. Научнэгъэ шъыпкъэ зыхэлъ ащ фэдэ екIолIакIэу иIэр терминологие Iофтхьабзэхэу авторым зэшIуихыгъэхэм къаушыхьатыжьы. ГущыIэм пае, ныдэлъфыбзэм ибаиныгъэ тетэу ыгъэпсыгъэ бзэ термин шIагъохэу